Page:Will of King Alfred.djvu/20

 Ac hit gelamp þæt æþelbold gefon. 7 wyt. æþered [ 7 ic]. mid ealne west-seaxena witena gewitnesse uncerne dæl oðfæstan æþelbyrhte cingce uncrum mæge. on þa gerædene þe he hit eft gedyde unc swa geþylde swa hit þa wæs þa wit hit him oðfæstan. 7 he þa swa dyde. ge þæt yrfe. ge ꝥ he mid uncre gemanan begeat. 7 þæt he sylf gestrynde.

Ða hit swa gelamp ꝥ æþered to feng. þa bæd ic hine beforan urum witum eallum. ꝥ wyt ꝥ yrfe gedældon. 7 he me ageafe minne dæl. þa sæde he me ꝥ he naht eaðe ne mihte todælan. for þon he hæfde ful oft ær ongefangen. 7 he cwæð þæs þe he on uncrum gemanan gebruce. 7 [þæs þe he] gestrynde. æfter his dæge he nanum men wel ne uðe þonne me. 7 ic þæs þa wæs wel geþafa.